«ኢትዮጵያ ሃብቶቿን ይበልጥ ለአለም ማስተዋወቅ ይኖርባታል» የውጭ ሀገራት ጎብኚዎች
 አዲስ አበባ፣ ኢትዮጵያ ያሏትን በርካታ ሃይማኖታዊ ታሪካዊና ተፈጥሮአዊ ቅርሶች ለአለም ህዝብ ይበልጥ ለማስተዋወቅ መስራት እንዳለባት በጃንሜዳ በተከበረው የጥምቀት በአል ላይ የታደሙ የውጭ አገራት ጎብኚዎች ተናገሩ። አዲስ ዘመን በአሉ ላይ ያስገረማቸውን ትእይንት በማስታወሻነት ለማስቀመጥ የተለያዩ የፎቶና የቪዲዮ ካሜራዎችን ደግነው እያነሱና እየቀረፁ ከተመለከታቸው መካከል አንዳንዶችን ጎብኚዎች አነጋግራል። ከእንግሊዝ ለንደን የመጣችው
ካሬን ከሌርም፣በበአሉ ላይ
ስትታደም የመጀመሪያዋ መሆኑን
በመጠቆም በተመለከተችው እጅግ
 መደሰቷን ተናግራለች።በተለይ ምእምናኑ በባሕረ ጥምቀቱ አካባቢና ታቦታቱ በሚያልፉባቸው መንገዶች ነጭ በነጭ ለብሰውና አሸብርቀው እጅግ ባማረ ሁኔታ ሲዘምሩ መመልከቷና የቀሳውስቱ ልዩ ልዩ የውዳሴ ትእይንት እጅግ ቀልቧን እንደሳበውም አስረድታለች። በአሉ ሃይማኖታዊ ስርአትን ከባህላዊ ወግና ስርአት ጋር አጣምሮ የያዘ መሆኑን ጠቅሳ፣ ሕብረ ቀለማዊ የሆነ ትእይንቶች በተለይም ወጣቶች በጋራ ሆነው ጥኡም ዜማዎችን ሲያንቆረቁሩ መስማት ሃሴትን እንደሚያጭር ተናግራለች። ሃይማኖታዊ በአሉ ከእምነታዊ
አበርክቶዎት ባሻገር በውስጡ
ባለው መስህባዊ ተፈጥሮ
ምክንያት  የበርካታ የውጭና አገር ውስጥ ጎብኚዎችን ቀልብ እንደሚገዛ ያስገነዘበችው ክሌርም፤ ኢትዮጵያ ያሏትን በርካታ ሃይማኖታዊ፣ ታሪካዊና ተፈጥሮአዊ ቅርሶች ለአለም ህዝብ ይበልጥ የማስተዋወቅ ስራ መስራት ይኖርባታል›› ብላለች።ከቱርክ ኢስታንቡል የመጣው ሰላ ሃቲን በበኩሉ፣ ለመጀመሪያ ጊዜ በበአሉ ላይ መታደሙን በመግለፅ፣ በኢትዮጵያ የተመለከተው የጥምቀት በአል አከባበር እጅግ የተለየ ፣ማራኪና አስደሳች መሆኑን ተናግሯል። በቀጣይም አመት በአሉን ተመ ልሶ እንደሚመጣ ጠቁሟል። የምእመናኑ ሁለንተናዊ ውበት በተለይም እንግዳ አክባሪነት አድናቆት የሚቸረው መሆኑን ጠቅሶ፣‹‹በአሉን ለመታደም ከሚመጡ ቱሪስቶች ተጠቃሚ ለመሆን ጥምቀትን ይበልጥ ለአለም ማስተዋ ወቅና ለቱሪስቶችም ምቹ አካባቢ መፍጠር ይገባልም››ብላል። ከአሜሪካ የመጣው ኬንት ዲርዲቫኒስ በበኩሉ፣የጥምቀት በአል በተባበሩት መንግስታት ድርጅት የትምህርት፣ የሳይንስና የባህል ድርጅት /ዩኔስኮ/በማይዳሰስ ቅርስነት መመዝገብ የኢትዮጵያን መልካም ገጽታ በማስተዋወቅና በርካታ ቱሪስቶች ወደ ሀገሪቱ እንዲመጡ መንገድ የሚከፍት መሆኑንም ተናግሯል። አዲስ ዘመን ጥር 12/2012 ታምራት
ተስፋዬ